joelniklaus/EU_Wikipedias huggingface dataset:
Βινίσιους και Τομ

Ο Βινίσιους και ο Tom (πορτογαλικά: Vinicius e Tom ή μερικές φορές Vinícius e Tom ) είναι οι επίσημες μασκότ των 2016 Θερινών Ολυμπιακών Αγώνων και των Παραολυμπιακών του Ρίο ντε Τζανέιρο στην Βραζιλία. Δημιουργήθηκε στο Σάο Πάολο της εταιρείας animation Birdo. Οι μασκότ αποκαλύφθηκαν στο κοινό, χωρίς ονόματα, στις 23 Νοεμβρίου 2014. Τα ονόματα του Vinicius και του Tom που αποκαλύφθηκαν  αργότερα ήταν το το όνομά των δημιουργών του τραγουδιού «The Girl from Ipanema" , ως αποτέλεσμα της δημόσιας ψηφοφορίας τριών εβδομάδων που έληξε στις 14 Δεκεμβρίου 2014.

Ο σχεδιασμός της Βινίσιους, της Ολυμπιακής μασκότ, αντιπροσωπεύει την άγρια ζωή της Βραζιλίας, συνδυάζοντας τις πτυχές της γάτας, του πιθήκου και του πουλιού. Ο σχεδιασμός του Τομ, της Παραολυμπιακής μασκότ, αντιπροσωπεύει τη  ζωή των φυτών της Βραζιλίας. Η Mediaκή συμμετοχή των μασκότ περιλαμβάνει μια σειρά κινουμένων σχεδίων μικρού μήκους δύο λεπτών με την υποστήριξη της Cartoon Network της Λατινική Αμερική και διάφορα εμπορεύματα. Οι μασκότ έλαβε ανάμικτες αντιδράσεις από τους κριτικούς, μερικοί επαινώντας την εμφάνισή τους, ενώ άλλοι αποκαλώντας τους «παράξενη εμφάνιση».

Βινίσιους 
Ο Βινίσιους, η μασκότ των Ολυμπιακών Αγώνων 2016, εκπροσωπεί όλων των ειδών τα ζώα της Βραζιλίας, ενώ ταιριάζει και με τα χρώματα της σημαίας. Συνδυάζει την ευελιξία της γάτας, την κυριαρχία των πιθήκωνκαι τη χάρη των πουλιών.

Θερινοί Ολυμπιακοί Αγώνες 2016
Μασκότ Θερινών Ολυμπιακών Αγώνων
Μασκότ Θερινών Παραολυμπιακών Αγώνων
Ρητορική μίσους

Η  ρητορική μίσους, εκτός των ειδικών περιγραφών που προβλέπουν νόμοι κρατών, είναι η ομιλία που εκφράζει μίσος ή ενθαρρύνει βία απέναντι σε ένα άτομο ή μια ομάδα με βάση χαρακτηριστικά όπως το φύλο, την εθνοτική καταγωγή, τη θρησκεία, τη φυλή, την αναπηρία ή το γενετήσιο προσανατολισμό.

Στη νομοθεσία ορισμένων χωρών, ρητορική μίσους θεωρείται ομιλία, χειρονομία ή συμπεριφορά, κείμενα, ή παρουσιάσεις οι οποίες είναι απαγορευμένες, επειδή υποκινούν βία ή επιζήμια δράση εναντίον ή από το προστατευόμενο άτομο ή ομάδα, είτε γιατί υποτιμούν ή εκφοβίζουν ένα προστατευόμενο άτομο ή ομάδα. Ο νόμος μπορεί να προσδιορίσει μια προστατευμένη ομάδα με κάποια συγκεκριμένα χαρακτηριστικά. Στη νομοθεσία κάποιων χωρών, δεν υπάρχει νομικός όρος για την «ρητορικής μίσους». Σε ορισμένες χώρες, θύμα ρητορικής μίσους μπορεί να ζητήσει αποζημίωση σύμφωνα με το αστικό δίκαιο, ποινικό δίκαιο, ή και τα δύο. Μια ιστοσελίδα που χρησιμοποιεί τη ρητορική μίσους ονομάζεται ιστοσελίδα μίσους. Οι περισσότερες από αυτές τις ιστοσελίδες περιέχουν φόρουμ στο Διαδίκτυο και ειδήσεις που δίνουν έμφαση σε μια συγκεκριμένη άποψη.

Έχουν υπάρξει εκτεταμένες συζητήσεις για την ελευθερία του λόγου, τη ρητορική μίσους και τη νομοθεσία για τη ρητορική μίσους. Η κριτική στον όρο «ρητορική μίσους» είναι ότι αποτελεί ένα σύγχρονο παράδειγμα της καινοτόμου γλώσσας, που χρησιμοποιείται για να φιμώσουν τους επικριτές κοινωνικών πολιτικών που έχουν εφαρμοσθεί με μέτριο τρόπο και με βιασύνη για να εμφανιστεί πολιτικά ορθή πρακτική, ενώ άλλοι υποδεικνύουν σύνδεση μεταξύ της βίαιης ρητορικής και της σκληρότητας του πραγματικού κόσμου.

Διεθνείς συνθήκες 
Το Διεθνές Σύμφωνο για τα Ατομικά και Πολιτικά Δικαιώματα (International Covenant on Civil and Political Rights - ICCPR) αναφέρει ότι «Κάθε επίκληση εθvικoύ, φυλετικoύ ή θρησκευτικoύ μίσoυς, πoυ απoτελεί υπoκίvηση διακρίσεωv, εχθρότητας ή βίας απαγoρεύεται από τo vόμo». Η Διεθνής Σύμβαση για την Κατάργηση Κάθε Μορφής Φυλετικών Διακρίσεων (ICERD) απαγορεύει κάθε υποκίνηση ρατσισμού. Στις 3 Μαΐου 2011, Η Επιτροπή Ανθρωπίνων Δικαιωμάτων των Ηνωμένων Εθνών δημοσίευσε το Γενικό Σχόλιο No. 34 για τα ατομικά και πολιτικά δικαιώματα, το οποίο, μεταξύ άλλων, εκφράζει την ανησυχία ότι πολλές μορφές της ρητορικής μίσους δεν πληρούν το επίπεδο σοβαρότητας που ορίζονται στο Άρθρο 20. Σχετικά με την συζήτηση για το πώς η ελευθερία του λόγου ισχύει και για το Διαδίκτυο, συνέδρια σχετικά με αυτές τις ιστοσελίδες έχουν χρηματοδοτείται από την Ύπατη Αρμοστεία του ΟΗΕ για τους Πρόσφυγες.

Δείτε επίσης 
Ad hominem
Red herring
Κοινωνική υπονόμευση
Κουλτούρα του φόβου
Σαλαμοποίηση
Στρατηγική της έντασης
Ψυχολογικός πόλεμος

Αναφορές 

Λογοκρισία
Εγκλήματα μίσους
Παραβιάσεις των ανθρωπίνων δικαιωμάτων
Φιλοσοφικές έννοιες
Πολιτική ορθότητα
Πολιτική φιλοσοφία
Παρενόχληση
Προκατάληψη και διάκριση
Σεξουαλικός προσανατολισμός και κοινωνία
Ζεμπού

Το ζεμπού ή ινδική αγελάδα (Βους ο ταύρος ο ινδικός) είναι υποείδος της οικόσιτης αγελάδας με προέλευση από τη νότια Ασία. Κύρια χαρακτηριστικά του ζεμπού είναι ένα λιπώδες εξόγκωμα (καμπούρα) στην άκρη της ράχης, πτυχές δέρματος, οι οποίες κρέμονται προς τα κάτω και σχηματίζουν ένα είδος προγουλιού και κρεμαστά αυτιά. Είναι καλά προσαρμοσμένα στο να επιβιώνουν στο σκληρό περιβάλλον των τροπικών και είναι ανθεκτικά στις υψηλές θερμοκρασίες, τις ασθένειες και την υγρασία. Εκτρέφονται ευρέως στις χώρες των τροπικών.

Το 1999, ερευνητές από το πανεπιστήμιο A&M του Τέξας κατάφεραν να κλωνοποιήσουν επιτυχώς ένα ζεμπού.

Προέλευση 
Οι αγελάδες ζεμπού κατάγονται από τον άγριο ταύρο ούρο και συγκεκριμένα από το υποείδος βους ο πρωτογενής ο νομαδικός. Οι άγριοι ασιατικοί άουροχς εξαφανίστηκαν ήδη από την εποχή του πολιτισμού της κοιλάδας του Ινδού ποταμού λόγω διασταύρωσης με εξημερωμένα είδη και καταστροφής του ενδιαιτήματος του.

Αρχαιολογικά ευρήματα όπως τοιχογραφίες και αγγεία υποδεικνύουν ότι το είδος είχε εισαχθεί στην Αίγυπτο το 2000 π.Χ. από τη Μέση Ανατολή. Αργότερα εξαπλώθηκε στην Υποσαχάρια Αφρική ανάμεσα στο έτος 700 και 1500 και στο Κέρας της Αφρικής γύρω στο 1000 μ.Χ.

Αναπαραγωγή 

Τα ζεμπού φτάνουν σε σεξουαλική ωριμότητα στην ηλικία των 44 μηνών όταν το σώμα τους μπορεί να αντέξει την πίεση της κύησης και της γαλουχίας. Η πρώιμη αναπαραγωγή μπορεί να καταπονήσει το σώμα τους και να μειώσει το προσδόκιμο ζωής τους.

Η κύηση των ζεμπού διαρκεί κατά μέσον όρο 285 μέρες και εξαρτάται από την ηλικία και τη διατροφή της μητέρας. Το φύλο του μοσχαριού μπορεί επίσης να επηρεάσει τον χρόνο εγκυμοσύνης, καθώς τα αρσενικά γεννιούνται πιο πρόωρα από τα θηλυκά.

Χρήσεις 

Το ζεμπού χρησιμοποιείται για αγροτικές εργασίες όπως το να σέρνει κάρα, για το κρέας, το γάλα, το δέρμα και την κοπριά του, που χρησιμοποιείται σαν λίπασμα. Από τα οστά και τα κέρατά του, κατασκευάζονται μαχαίρια. Αντιθέτως, το κρέας του ζώου δεν βρίσκεται σε υψηλή εκτίμηση και θεωρείται σκληρό και χαμηλής ποιότητας.

Τα ζεμπού παράγουν μικρή ποσότητα γάλακτος. Ξεκινάνε την παραγωγή γάλακτος σε μεγάλη ηλικία και χρησιμοποιούν το γάλα τους αποκλειστικά για τα μικρά τους. Όταν ζευγαρώσουν με άλλες ποικιλίες αγελάδας η παραγωγή συνήθως αυξάνεται. 

Στην Ινδία το ζεμπού συμβολίζει τον Νάντι, τον ιερό ταύρο του θεού Σίβα.

Παραπομπές 

Εξημερωμένα ζώα
Αγελάδα
Ευριπίδης Πισιώτης

Ο Ευρυπίδης Πισιώτης (1907 - 24 Οκτωβρίου 1981), του Δημητρίου και της Ιουλίας, ήταν Έλληνας γιατρός και πολιτικός. Υπήρξε για μικρό χρονικό διάστημα βουλευτής Καστοριάς με την ΕΡΕ.

Σταδιοδρομία 
Γεννήθηκε το 1907. Καταγόταν από το Άργος Ορεστικό και ήταν γόνος πατριαρχικής οικογένειας.
Σπούδασε γιατρός και άσκησε το ιατρικό λειτούργημα. Πολιτεύτηκε στην Καστοριά. Εξελέγη βουλευτής με την ΕΡΕ το 1964. Ωστόσο, με απόφαση του Εκλογοδικείου, τον Ιούλιο του 1964 την έδρα του κατέλαβε ο Παναγιώτης Γυιόκας επίσης από την ΕΡΕ..

Απεβίωσε στη Θεσσαλονίκη στις 24 Οκτωβρίου 1981  και κηδεύτηκε εκεί από το ναό Γρηγορίου του Παλαμά (Μητρόπολη). Με τη σύζυγό του, Ελπινίκη (η οποία απεβίωσε τον Δεκέμβριο του 1987), απέκτησαν έναν γιο, το Δημήτριο.

Παραπομπές 

Βουλευτές Καστοριάς
Βουλευτές εκλεγμένοι με την ΕΡΕ
Προοδευτική Κίνηση Φοιτητών



Ταυτότητα
Η Προοδευτική Κίνηση Φοιτητών, είναι η παράταξη της Αριστεράς στο κυπριακό φοιτητικό κίνημα. Η Προοδευτική Κ.Φ. είναι το φοιτητικό τμήμα της ΕΔΟΝ. Η Προοδευτική Κίνηση, δημιούργημα της ανάγκης για οργανωμένο αγώνα στο φοιτητικό κίνημα, ιδρύθηκε τον Οκτώβρη του 1974 στην Αθήνα, από μια ομάδα δημοκρατικών και προοδευτικών φοιτητών, που συμμετείχαν στον αντιδικτατορικό αγώνα. Την περίοδο αυτή, μέσα στο κυπριακό φοιτητικό κίνημα κυριαρχούσαν ακόμα τα φασιστικά στοιχεία. Αυτοί δηλαδή που λίγο πριν είχαν συνεργαστεί με τη δικτατορία για τη φίμωση του φοιτητικού κινήματος και στη συνέχεια για το ξεπούλημα της πατρίδας μας. Η αμετάθετη ανάγκη για εκδημοκρατισμό του φοιτητικού κινήματος μαζί με την ανάγκη μιας προοδευτικής δύναμης που να πρωτοπορεί στη διεκδίκηση των φοιτητικών αιτημάτων, ήταν αυτά που οδήγησαν στην ίδρυση της Προοδευτικής.

H παράταξη της Αριστεράς, συνάντησε τη λυσσαλέα αντίδραση των εθνικιστικών δυνάμεων του φοιτητικού κινήματος και όχι μόνο άντεξε, αλλά σύντομα απέκτησε μαζικό χαρακτήρα. Η Προοδευτική σήμερα αγκαλιάζεται από χιλιάδες φοιτητές σε όλους τους χώρους σπουδών σε Κύπρο, Ελλάδα, Αγγλία και Ευρώπη.

Η πλατιά κινηματική της δράση, απευθύνεται σε όλους τους δημοκρατικούς και προοδευτικούς φοιτητές που νοιάζονται για το μέλλον της Κύπρου και του Λαού της, που πιστεύουν στη δυναμική διεκδίκηση των φοιτητικών αιτημάτων, που έχουν οράματα για την κοινωνία και τον κόσμο.

Οι πολύμορφες δραστηριότητες της Προοδευτικής στο μέτωπο της επανένωσης, στη διεκδίκηση των φοιτητικών αιτημάτων και στην πολιτιστική δημιουργία, αγκαλιάζουν και αγκαλιάζονται από τους φοιτητές ολόχρονα. Ο δρόμος για τις κατακτήσεις και τα μεγάλα οράματα της Αριστεράς είναι η οργανωμένη πάλη των εργαζομένων και της νεολαίας. Επίκεντρο της αριστερής ιδεολογίας είναι ο άνθρωπος και τα προβλήματα του και στόχος της η αμφισβήτηση κάθε συντηρητικού κατεστημένου και η συνεχής προσπάθεια για μια ποιοτικά καλύτερη κοινωνία.

Έχει σαν θέση ότι ο δρόμος των φοιτητών και της νεολαίας, είναι ο δρόμος της εργατιάς, των ανθρώπων του μόχθου και της προοδευτικής διανόησης. Η Προοδευτική Κ.Φ. θεωρείτε αναπόσπαστο κομμάτι του Λαϊκού Κινήματος της Αριστεράς στην Κύπρο.

Η Προοδευτική από την ίδρυση της, καταξιώθηκε στις συνειδήσεις των φοιτητών ως η παράταξη που εκφράζει γνήσια κι έμπρακτα το αίτημα της για δικαίωμα στη μόρφωση και στη δουλειά. Η σταθερή μας επιδίωξη είναι ένα φοιτητικό κίνημα ενωμένο σε στόχους και αρχές, μαζικό στη βάση, διεκδικητικό, με αιτήματα που έχουν στο επίκεντρο το νέο και τις ανάγκες του. Ταυτόχρονα αποτελεί το μεγάλο πόλο της δημοκρατίας και της διεκδίκησης κι εκφράζει τον άμεσο στόχο της επανένωσης της Κύπρου.

Πηγές

Εξωτερικοί σύνδεσμοι 
 Επίσημη ιστοσελίδα 

Προοδευτική
Όρος Μάλαμπαρ

Το Όρος Μάλαμπαρ (Mount Malabar), είναι ένα στρωματοηφαίστειο (stratovolcano), που βρίσκεται αμέσως νότια του Μπαντούνγκ, της Δυτικής Ιάβας και της Ινδονησίας. Το προφίλ του είναι ευρύ με βασαλτικό ανδεσίτη, τύπο πετρώματος.

Σημειώσεις

Παραπομπές 

Στρωματοηφαίστεια
Όρη της Ινδονησίας
Ηφαίστεια της Ινδονησίας
Διονύσιος Χριστάκος

Ο Διονύσιος Χριστάκος του Ιωάννη (1888 – 21 Αυγούστου 1951), ήταν Έλληνας δικηγόρος και πολιτικός.

Βιογραφία 
Γεννήθηκε το 1888 και σπούδασε νομικά. Άσκησε τη δικηγορία.
Εξελέγη βουλευτής Αθηνών το 1950 ως ανεξάρτητος (υποστηριζόμενος από τη Δημοκρατική Παράταξη).

Συγκεκριμένα, κατέλαβε την έδρα του Γεωργίου Παπανδρέου, όταν ο τελευταίος προτίμησε την έδρα της Θεσσαλονίκης, όπου επίσης είχε εκλεγεί.

Τα τελευταία χρόνια της ζωής του ήταν μέλος της Διοικούσας Επιτροπής της ΕΔΑ.

Πέθανε στον "Ευαγγελισμό" έπειτα από εγχείριση στα νεφρά σε ηλικία 63 ετών στην Αθήνα στις 21 Αυγούστου 1951 και ετάφη την επομένη στο Πρώτο Νεκροταφείο Αθηνών. Με τη σύζυγό του, Ρωξάνη, απέκτησαν 2 γιους, τον Κωνσταντίνο και το Γιάννη.

Παραπομπές 

Βουλευτές Αθηνών
Βουλευτές εκλεγμένοι με τη Δημοκρατική Παράταξη
Κατάλογος έργων του Ντιέγο Βελάθκεθ

Αυτός είναι ο κατάλογος των πινάκων και σχεδίων του Ισπανού ζωγράφου Ντιέγο Βελάθκεθ. Δεν πρόκειται περί ιδιαίτερα παραγωγικού ζωγράφου δεδομένου ότι τα έργα του υπολογίζονται σε 120 πίνακες το πολύ, πολλοί από τους οποίους όμως είναι πασίγνωστοι και άσκησαν ιδιαίτερη επίδραση στην εξέλιξη της Τέχνης.

Όλοι οι πίνακες είναι ελαιογραφίες σε καμβά εκτός αν αναφέρεται διαφορετικά. Δεν περιλαμβάνονται τα αμφισβητούμενης πατρότητας έργα και τα σχέδια.

Σεβίλλη (μέχρι το 1622)

Μαδρίτη (1622–29)

Πρώτο ταξίδι στην Ιταλία (1629–30)

Μαδρίτη (1631–48)

Δεύτερο ταξίδι στην Ιταλία (1649–51)

Μαδρίτη (1651–60)

Παραπομπές

Πηγές
 
 
 

 <cite id=Garrido>
 
 
 
 
 
 <cite id=Moran>

 
 
 
 
 <cite id=Salort>

Κατάλογοι έργων τέχνης
Μουσείο ενδυματολογίας Καστοριάς

Το Μουσείο ενδυματολογίας Καστοριάς ιδρύθηκε απο το Μουσικοφιλολογικό Σύλλογο «Αρμονία» το 1999 με απώτερο σκοπό να συγκεντρωθούν σ΄ αυτό ότι έχει σχέση  με την Παραδοσιακή ενδυμασία Καστοριάς όχι μόνο της πόλης, αλλά και της ευρύτερης περιοχής.

Στη συλλογές, σήμερα, συμπεριλαμβάνονται ανδρικές, γυναικείες ακόμα και παιδικές ενδυμασίες καθώς και ζώνες, πόρπες, κάλτσες κ.α.

Παραπομπές

 Μουσεία ενδυματολογίας
Πανδημοκρατικόν Αγροτικόν Μέτωπον Ελλάδος

Το Πανδημοκρατικόν Αγροτικόν Μέτωπον Ελλάδος (Π.Α.Μ.Ε.) ήταν συνασπισμός πολιτικών κομμάτων που ιδρύθηκε το 1961.

Ιστορικό
Το Πανδημοκρατικόν Αγροτικόν Μέτωπον Ελλάδος ήταν εκλογικός συνασπισμός που ιδρύθηκε στις 30 Σεπτεμβρίου 1961 με σκοπό τη συμμετοχή στις βουλευτικές εκλογές του 1961 και την αντιμετώπιση του νέου εκλογικού συστήματος που εισήγαγε η κυβέρνηση Καραμανλή. Το Π.Α.Μ.Ε. συγκροτούσαν η Ενιαία Δημοκρατική Αριστερά (Ε.Δ.Α.) και Εθνικόν Αγροτικόν Κόμμα (Ε.Α.Κ.), ενώ συνεργάστηκαν και 16 από τους 24 συνεργαζόμενους με τη Ε.Δ.Α. βουλευτές που είχαν εκλεγεί στις προηγούμενες βουλευτικές εκλογές καθώς και άλλα στελέχη του κεντροαριστερού χώρου που δεν είχαν συνεργαστεί στο παρελθόν με την Ε.Δ.Α..

Το συνδυασμό στήριξε με προκήρυξή του και το παράνομο Κομμουνιστικό Κόμμα Ελλάδας.

Στις εκλογές ο συνασπισμός έλαβε το 14,63% των ψήφων, κερδίζοντας 24 έδρες. Από αυτές οι 22 ανήκαν στην Ε.Δ.Α. και δύο στο Ε.Α.Κ..

Συμμετέχοντα κόμματα
Τα κόμματα που αποτελούσαν το Πανδημοκρατικόν Αγροτικόν Μέτωπον Ελλάδος ήταν:

Αποτελέσματα εκλογών

Βουλή των Ελλήνων

Πηγές
 Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000
  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.
 Ριζοσπάστης-Ιστορία: Το αστικό πολιτικό σύστημα μετά το 1949

Καταργημένα πολιτικά κόμματα στην Ελλάδα
Θερινοί Παραολυμπιακοί Αγώνες 2016

Οι Θερινοί Παραολυμπιακοί Αγώνες 2016 (πορτογαλικά: Jogos Paralímpicos de Verão de 2016) είναι η 15η διοργάνωση των Θερινών Παραολυμπιακών Αγώνων και ένα μεγάλο διεθνές αθλητικό γεγονός για αθλητές με ειδικές ανάγκες που λαμβάνει χώρα στο Ρίο ντε Τζανέιρο της Βραζιλίας από τις 7 Σεπτεμβρίου έως τις 18 Σεπτεμβρίου 2016. Όντας υπό τη δικαιοδοσία της Διεθνούς Παραολυμπιακής Επιτροπής, οι Θερινοί Παραολυμπιακοί Αγώνες είναι οι πρώτοι αγώνες που διεξάγονται εν μέσω χειμώνα στη χώρα που τους φιλοξενεί. Επίσης είναι η πρώτη φορά που μια λατινοαμερικάνικη πόλη της Νοτίου Αμερικής φιλοξενεί τη διοργάνωση, η δεύτερη φορά που οι αγώνες διεξάγονται στο νότιο Ημισφαίριο (η πρώτη φορά ήταν στο Σίδνεϋ το 2000) και η πρώτη φορά που μια πορτογαλόφωνη χώρα φιλοξενεί το θεσμό. Όλα τα αγωνίσματα γίνονται στο Στάδιο Μαρακανά ενώ προστέθηκαν δυο νέα αθλήματα : το κανόε και το τρίαθλο.

Δείτε επίσης
Συμμετοχή της Ελλάδας στους Θερινούς Παραολυμπιακούς Αγώνες 2016

Εξωτερικοί Σύνδεσμοι 
 Rio de Janeiro 2016, επίσημος ιστότοπος.
 Rio de Janeiro 2016, στη σελίδα της Διεθνούς Παραολυμπιακής Επιτροπής.
Άντονι Μπάουι

Ο Άντονι Μπάουι (Τάλσα της Οκλαχόμα 9 Νοεμβρίου 1963), είναι Αμερικάνος πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ.

Σταδιοδρομία
Ο Μπάουι αγωνίστηκε στο πανεπιστήμιο Σέμινοουλ Στέιτ της Οκλαχόμα από το 1982 ως το 1984 και μεταγράφηκε για δύο ακόμη χρόνια στο πανεπιστήμιο της Οκλαχόμα. Εκεί, σε 72 αγώνες είχε μέσο όρο 13,4 πόντων, 5,2 ριμπάουντ και 5,0 ασίστ.

Το καλοκαίρι του 1986, επιλέχθηκε στην 66η θέση του ντραφτ του ΝΒΑ από τους Χιούστον Ρόκετς, με τους οποίους αγωνίστηκε σε φιλικούς αγώνες προετοιμασίας το 1986 και το 1987, όπως και με την φανέλα των Νιου Τζέρσεϊ Νετς το 1988. Αφού αγωνίστηκε για δύο σεζόν με τους Κουάντ Σίτι Θάντερ στο πρωτάθλημα του CBA, έκανε το ντεμπούτο του στο ΝΒΑ με την ομάδα των Σαν Αντόνιο Σπερς την σεζόν 1988-89, αγωνιζόμενος σε 18 παιχνίδια με μέσους όρους 18,6 πόντων και 3,1 ριμπάουντ.

Την επόμενη χρονιά, φόρεσε την φανέλα των Χιούστον Ρόκετς, αγωνιζόμενος σε 66 αγώνες με 4,3 πόντους και 1,8 ριμπάουντ. Την σεζόν 1990-91, μεταγράφηκε στην ιταλική Βαρέζε, καταλαμβάνοντας την ενδέκατη θέση του ιταλικού πρωταθλήματος, πριν επιστρέψει στις Ηνωμένες Πολιτείες για να αγωνιστεί για πέντε χρόνια με την ομάδα των Ορλάντο Μάτζικ. Στους Μάτζικ, υπήρξε συμπαίκτης του Σακίλ Ο'Νιλ, φθάνοντας στους τελικούς του ΝΒΑ το 1995. Έπαιξε σε 350 παιχνίδια, όντας βασικός στα 79 εξ αυτών, με μέσους όρους 6,9 πόντων, 2,3 ριμπάουντ και 2,0 ασίστ.

Τη σεζόν 1996-97, επέστρεψε στην Ιταλία, φορώντας την φανέλα της Στεφανέλ Μιλάνο, ενώ τον Ιανουάριο του 1998 υπέγραψε στους Νιου Γιορκ Νικς, αγωνιζόμενος σε 27 ματς της περιόδου 1997-98.

Την σεζόν 1998-99, φόρεσε την φανέλα της Ζάλγκιρις Κάουνας από την Λιθουανία, κατακτώντας τον τίτλο της Ευρωλίγκα. Τη σεζόν 1999-00, κατέκτησε το κύπελλο Ελλάδας με την ομάδα της ΑΕΚ, όπως και το Κύπελλο Σαπόρτα. Συνέχισε στον Άρη Θεσσαλονίκης το 2000-01, κλείνοντας την χρονιά στην Φορτιτούντο Μπολόνια και τη Νήαρ Ηστ, ολοκληρώνοντας την καριέρα του σε ηλικία 39 ετών στην ρωσική Ουράλ Γκρέιτ.

Τίτλοι-Διακρίσεις

Συλλογικοί

Ζάλγκιρις Κάουνας 

 Ευρωλίγκα: (1999)
 Πρωτάθλημα Λιθουανίας: (1999)

Α.Ε.Κ. 

 Κύπελλο Σαπόρτα: (2000)
 Κύπελλο Ελλάδας: (2000)

Ουράλ Γκρέιτ 

 Πρωτάθλημα Ρωσίας: (2002)

Ατομικοί 

 MVP του τελικού Κυπέλλου Σαπόρτα: (2000)
 Ελληνικό All-Star Game: (1999)

Παραπομπές

Πηγές 
 Anthony Bowie NBA Stats | Basketball-Reference.com
 Anthony Bowie Player Profile
 Anthony Bowie Stats, Bio - ESPN

Αμερικανοί καλαθοσφαιριστές
Σμολ φόργουορντ
Καλαθοσφαιριστές Άρη
Καλαθοσφαιριστές Σαν Αντόνιο Σπερς‎
Καλαθοσφαιριστές Χιούστον Ρόκετς
Καλαθοσφαιριστές Παλλακανέστρο Βαρέζε‎
Καλαθοσφαιριστές Ορλάντο Μάτζικ
Καλαθοσφαιριστές Ολίμπια Μιλάνου‎
Καλαθοσφαιριστές Νιου Γιορκ Νικς‎‎
Καλαθοσφαιριστές Ζάλγκιρις Κάουνας‎‎
Καλαθοσφαιριστές ΑΕΚ
Καλαθοσφαιριστές Φορτιτούντο Μπολόνια‎
Καλαθοσφαιριστές Νήαρ Ηστ‎
Καλαθοσφαιριστές Ουράλ Γκρέιτ Περμ‎‎‎‎
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Δημήτρης Γιαννόπουλος

Ο Δημήτρης Γιαννόπουλος (Πελοπόννησος 1958-18 Απριλίου 2014) ήταν Έλληνας ηθοποιός, με αρκετές συμμετοχές στα αυτοτελή επεισόδια του Πάνου Κοκκινόπουλου.

Βιογραφία 
Κουμπάρα στον γάμο του ήταν η γνωστή σεναριογράφος Μιρέλλα Παπαοικονόμου με την οποία γνωρίστηκαν στο Θέατρο Στοά και συνεργάστηκαν σε πολλές σειρές όπως: Αναστασία, Λόγω Τιμής και η Ιωάννα της καρδιάς. 

Ο θάνατός του μαθεύτηκε μετά από λίγους μήνες, καθώς τόσο ο ίδιος όσο και η οικογένειά του προτιμούσαν να κρατούν χαμηλό προφίλ μακριά από τα φώτα της δημοσιότητας. Όπως δήλωσε στενό οικογενειακό του πρόσωπο ο ηθοποιός τον τελευταίο καιρό αντιμετώπιζε σοβαρά προβλήματα υγείας, χωρίς να επεκταθεί περαιτέρω για τα ακριβή αίτια του θανάτου.

Τηλεόραση

Θέατρο 
Τα πρώτα χρόνια συνεργάστηκε με το Θέατρο Στοά πρωταγωνιστώντας σε διάφορες παραστάσεις όπως η ‘’Διακήρηξη’’ και οι ‘’Καβγάδες’’ και με σκηνοθέτες όπως Γιώργος Μανιώτης και Θανάσης Παπαγεωργίου. Τα επόμενα χρόνια συνεργάστηκε με τον Γιώργο Μιχαηλίδη σε παραστάσεις όπως ‘’Η αυλή των θαυμάτων’’ του Ι. Καμπανέλη.

Ταινίες

Ενδεικτικές συνεργασίες 
Μ. Παπαοικονόμου, Γ. Μιχαηλίδης, Σ. Ράλλης, Α. Θομώπουλος, Θ. Παπαγεωργίου, Γ. Γρηγορίου, Μ. Λυγιζός, Γ. Μανιώτης, Π. Κοκκινόπουλος και πολλοί άλλοι.

Πηγές 
Έφυγε από την ζωή ο ηθοποιός Δημήτρης Γιαννόπουλος
Δημήτρης Γιαννόπουλος στο IMDb

Παραπομπές

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Ανανία του Σιράκ

Ο Ανανία του Σιράκ (αρμένικα: Անանիա Շիրակացի, 610 - 685), γνωστός και ως Ανανία Σιρακατσί ή Ανανίας του Σιράκ, ήταν Αρμένιος φιλόσοφος, μαθηματικός, αστρονόμος, γεωγράφος και αλχημιστής. Γνωστότερο έργο του είναι η Γεωγραφία του. Συνέγραψε, επίσης, μια αυτοβιογραφία του.

Βιογραφία 
Γεννηθείς το 610, ο Ανανία ενδιαφέρθηκε από νωρίς για τα μαθηματικά. Ταξίδευσε αρκετά: εντός της αυτοβιογραφίας του, αναφέρει ταξίδια του στην Κωνσταντινούπολη, την Θεοδοσιούπολη, την Σινώπη, ... Κατά το πέρασμά του από την Τραπεζούντα, διατέλεσε μαθητής του Τυχικού, σοφού εγνωσμένης αξίας εκείνης της περιόδου, δίπλα στον οποίον και μαθήτευσε για διάστημα οκτώ ετών. Το 651, ο Ανανία επέστρεψε στην πατρίδα του, όπου και ίδρυσε σχολή. Ο πιστός αυτός Χριστιανός απεβίωσε το 685.

Εργογραφία 

Γνωστότερο έργο του Ανανία είναι η Γεωγραφία του, η οποία πραγματοποιεί μια καινοτόμο διαίρεση της Αρμενίας σε δεκαπέντε επαρχίες (Άνω Αρμενία, Αρμενία Δ΄ ή Σωφηνή, Αγκντζενίκ, Μοκκ, Κορντσαγίκ, Παρσκαχαγίκ, Βασπουρακάν, Τορουμπεράν, Σιουνίκ, Αρτσάχ, Παϊτακαράν, Ουτίκ, Γκουγκάρκ, Ταγίκ, Αϊραράτ), οι οποίες προήλθαν από διαφορετικές περιόδους της ιστορίας της. Η Γεωγραφία θεωρείτο παλαιότερα ως έργο του Μωυσή του Χορέν.

Μεταξύ των έργων του, ένα από τα σημαντικότερα είναι η Κοσμολογία του, εντός της οποίας αναφέρει, 8 αιώνες προ του Γαλιλαίου και του Κοπέρνικου, πως η Γη είναι σφαιρική, ενώ περιστρέφεται γύρω από τον Ήλιο. Σε ένα έργο το οποίο αποτελείται από 48 κεφάλαια, περιγράφει έναν κόσμο επικεντρωμένο στον Ήλιο, την Γη με την γεωμετρία και την ατμόσφαιρά της, το Φεγγάρι ως εκ φύσεως σκοτεινό, όμως το φως του οποίου αποτελεί αντανάκλαση εκείνου του Ηλίου. Πίστευε ακράδαντα πως ο Γαλαξίας ήταν μια πυκνή μάζα αστέρων οι οποίοι φώτιζαν ελαφριά, κάτι που δεν διέφερε ιδιαίτερα από την πραγματικότητα.

Ήταν, επίσης, ο συγγραφέας ενός εγχειριδίου αριθμητικής, μιας πραγματείας περί των βαρών και των μέτρων, μιας Αστρονομικής γεωμετρίας κι ενός Χρονικού, το οποίο είχε παραγγελθεί από τον Καθολικό Αναστάσιο Α΄ του Ακορί εντός του οποίου βελτίωνε το αρμένικο ημερολόγιο.

Μετάλλιο 

Μεταξύ των μεταλλίων της Δημοκρατίας της Αρμενίας περιλαμβάνεται το Μετάλλιο Ανανία Σιρακατσί, με το οποίο βραβεύονται συγγραφείς με σημαντική συνεισφορά στον χώρο της οικονομίας, της αρχιτεκτονικής, της επιστήμης, της τεχνολογίας και της μηχανικής.

Σχετικά Λήμματα 
 Στέφανος ο Αλεξανδρεύς

Παραπομπές

Πηγές 
 .
 
 .
 .

Αρμένιοι του Μεσαίωνα
Αρμένιοι γεωγράφοι
Αρμένιοι αστρονόμοι
Αρμένιοι μαθηματικοί
Μονή της Παναγίας του Μονσεράτ

Η Μονή της Παναγίας του Μονσεράτ (καταλανικά: Santa Maria de Montserrat) είναι μοναστήρι της Καταλονίας που βρίσκεται στο όρος Μονσεράτ κοντά στη Μανρέζα. Ανήκει στο τάγμα των Βενεδικτίνων και φιλοξενεί το πιο εμβληματικό θρησκευτικό άγαλμα της Καταλονίας, την ρομανικού ρυθμού, Παναγία του Μονσεράτ. Αποτελεί εθνικό σύμβολο της Καταλονίας και σημαντικό τουριστικό αξιοθέατο της επαρχίας της Βαρκελώνης. Οι διάφοροι τομείς και τα περιβάλλοντα κτίρια του μοναστηριού έχουν κτιστεί σε διαφορετική εποχή και επομένως υιοθετούν διαφορετικό ρυθμό, με τα περισσότερα να είναι ανακατασκευές του 1925 και του αρχιτέκτονα Ζοζέπ Πουτς ι Καδαφάλκ.

Ιστορία 

Είναι άγνωστο το πότε ιδρύθηκε για πρώτη φορά το μοναστήρι. Ο θρύλος αναφέρει πως γύρω στο 880 κάποια παιδιά ανακάλυψαν την εικόνα της Παναγίας του Μονσεράτ σε ένα σπήλαιο του όρους αλλά ιστορικά φαίνεται η πρώτη παρουσία μοναστηριού να εντοπίζεται το 888 και το 933, εξαρτημένο από το μοναστήρι της Παναγίας του Ριπόλ. Η ανάπτυξη του μοναστηριού λόγω του προσκυνήματος του αγάλματος της Παναγίας, που ωστόσο είναι αρκετά ύστερο του πρώτου κτίσματος, επέφερε την εξέλιξή του σε αββαείο. Επίσημα αυτό το βήμα επετεύχθη το 1409 με βούλα του πάπα Βενεδίκτου ΙΓ΄ και επέφερε την απεξάρτηση από το μοναστήρι του Ριπόλ. Ο Φερδινάνδος Β΄ εγκατέστησε μοναχούς από το Βαγιαδολίδ το 1493 και έκτοτε τη θέση αββά ανελάμβαναν τόσο Καταλανοί όσο και ξένοι, μεταξύ των οποίων και ο Τζουλιάνο ντελα Ρόβερε. Το ίδιο έτος, ο Χριστόφορος Κολόμβος βάπτισε νησί Μοντσερράτ προς τιμήν της ομώνυμης Παναγίας. Υπό τον καστιλιανό αββά Γκαρθία Χιμένεθ ντε Θισνέρος (1493 - 1510) το μοναστήρι άρχισε να προσεκλεί προσκυνητές έξω από την Καταλονία και χρειάστηκε να επεκταθεί. Ο παλαιός ναός ήταν ρομανικού ρυθμού αλλά είχε υποστεί διάφορες παρεμβάσεις και προσθήκες γοτθικού ρυθμού.

Τον 19ο αιώνα υπέφερε δύο λεηλασίες και εμπρησμούς από τα στρατεύματα του Ναπολέοντα που εξαφάνισαν το αρχείο του μοναστηριού το 1811 και το 1835 την δήμευση της εκκλησιαστικής περιουσίας από τον φιλελεύθερο υπουργό Μεντιθάβαλ που επέφερε την παύση της αγιότητας του χώρου και την απώλεια πολλών θησαυρών του. Με την επαναφορά του το 1844 το μοναστήρι χρειάστηκε ολική ανακατασκευή που εντάθηκε την δεκαετία του 1920 υπό τον Ζοζέπ Πουτς ι Καδαφάλκ. Κατά τη διάρκεια της δικτατορίας του στρατηγού Φράνκο λειτούργησε ως κέντρο αντίστασης του χριστιανοδημοκρατικού καταλανισμού και πρωταγωνίστησε στην έκδοση βιβλίων στα καταλανικά μέσω των «Εκδόσεων του Αββαείου του Μονσεράτ». Σήμερα φιλοξενεί μία από τις μεγαλύτερες βιβλιοθήκες της Καταλονίας με περίπου 300.000 βιβλία και δέχεται κάθε χρόνο χιλιάδες επισκέπτες.

Παραπομπές

Εξωτερικοί σύνδεσμοι 
 Ιστοσελίδα του Αββαείου το Μονσεράτ
Μοναστήρια στην Ισπανία
Καταλανική εκκλησία
Αρχιτεκτονική της Καταλονίας
Αββαεία
Τάγμα των Βενεδικτίνων
Σμπατ ΣΤ΄ Βαγρατιδών

Ο Σεμπάδ ΣΤ΄ ο Βαγρατίδης (στα αρμένικα Սմբատ Զ Բագրատունի, "Σεμπάτ Μπαγκρατούνι", γεννηθείς προς το 670 και αποβιώσας το 726) ήταν Αρμένιος ηγεμόνας της οικογένειας των Βαγρατιδών, ο οποίος υπήρξε ηγεμόνας της Αρμενίας από το 691 έως το 711.

Βιογραφία 

Ο Σεμπάδ ήταν υιός του Βαράζ-Τιρότς Γ΄, ο οποίος σκοτώθηκε από τους Βυζαντινούς προς το 675.

Μετά τον θάνατο του Ασώτιου Β΄ στην διάρκεια πολέμου εναντίον του Βυζαντινού Αυτοκράτορα Ιουστινιανού Β΄, ο τελευταίος κατέλαβε την χώρα και όρισε τον Νερσές Καμσαρακάν ως Ηγεμόνα της Αρμενίας. Ωστόσο, ο Χαλίφης Αμπντ αλ-Μαλίκ ανέκτησε λίγο αργότερα τον έλεγχο της χώρας και όρισε τον Σεμπάδ ΣΤ΄ ως Ηγεμόνα της Αρμενίας. Ο τελευταίος, προκειμένου να εκδικηθεί τον πατέρα του, προχώρησε στην εκτέλεση του συνόλου των Βυζαντινών οι οποίοι κατοικούσαν στην Αρμενία. Όμως, κλήθηκε να αντιμετωπίσει ένα αραβικό στράτευμα, υπό την ηγεσία του Μουχάμαντ ιμπν Μαρουάν, το οποίο λεηλάτησε την χώρα, προκειμένου να την θέσει εκ νέου υπό την άμεσο έλεγχο του χαλίφη. Ο αξιωματικός του, Αμπντ Αλλάχ ιμπν Χατίμ αλ-Μπαχίλι, επιθυμούσε να καταστείλει πλήρως τις αρμένικες εξεγέρσεις, σκοπό για τον οποίον και αιχμαλώτισε τους σημαντικότερους Αρμένιους εκκλησιαστικούς και πρίγκιπες, μεταξύ των οποίων και τον Σεμπάδ το 695, και τους έθεσε σε κατ'οίκον περιορισμό στην Δαμασκό.

Απελευθερώθηκε το 697, ενώ υποχρεώθηκε την αμέσως επόμενη χρονιά να πολεμήσει εναντίον βυζαντινού στρατεύματος, το οποίο είχε σταλεί από τον Τιβέριο Γ΄. Η μάχη η οποία έφερε αντιμέτωπα τα στρατεύματα των Βυζαντινών και των Αρμενίων τα αποδυνάμωσε σε σημαντικό βαθμό. Στην συνέχεια, επιτέθηκε στον Μοχάμεντ ιμπν-Μερουάν, τον οποίον και νίκησε, ωστόσο ο αραβικός κίνδυνος τον υποχρέωσε να αναζητήσει την συμμαχία των Βυζαντινών. Ο αυτοκράτορας Τιβέριος Γ΄ τον όρισε ως κουροπαλάτη, ενώ ο Σεμπάδ διοίκησε την Αρμενία για λογαριασμό του Βυζαντίου. Διαπραγματεύτηκε ειρήνη με τον χαλίφη Αμπντ αλ-Μαλίκ, ωστόσο με τον θάνατο του τελευταίου και την άνοδο στην εξουσία του διαδόχου του, Αλ-Ουαλίντ, οι διωγμοί ξεκίνησαν εκ νέου. Ο Σεμπάδ συμμάχησε εκ νέου με τους Βυζαντινούς, ενώ στην συνέχεια, καθώς συμφωνήθηκε εκ νέου ειρήνη με τον Χαλίφη, αποδέχθηκε την αραβική κυριαρχία, παραιτούμενος από το αξίωμά του ως ηγεμόνας και αποσυρόμενος στα εδάφη του. Η Αρμενία στην συνέχεια διοικήθηκε από Άραβα κυβερνήτη, τον Αμπντ αλ-Αζίζ ιμπν Χατίμ αλ-Μπαχίλι.

Απέκτησε αρκετούς υιούς, ωστόσο ήταν ο ανιψιός του, Ασώτιος Γ΄, αυτός ο οποίος κατέστη ισκάν (αρχηγέτης) του Οίκου των Βαγρατιδών.

Παραπομπές 

Οίκος Βαγρατιδών της Αρμενίας
Ηγεμόνες της Αρμενίας
7ος αιώνας
8ος αιώνας
Πρόσωπα των Αραβοβυζαντινών Πολέμων
Παναγία του Μονσεράτ

Η Παναγία του Μονσεράτ (καταλαν.: Mare de Déu de Montserrat) είναι ξύλινο άγαλμα ρομανικού ρυθμού του 12ου αιώνα το οποίο απεικονίζει τη μητέρα του Ιησού Χριστού και φιλοξενείται στον ομώνυμο ναό στο όρος Μονσεράτ της Καταλονίας. Θεωρείται η προστάτιδα της Καταλονίας μαζί με τον Άγιο Γεώργιο, και ένα από τα ισχυρότερα σύμβολα της καταλανικής ταυτότητας. Είναι ιδιαίτερα γνωστό λόγω του μαύρου χρώματος που έχει αποκτήσει (εξ ου και η λαϊκή της προσφώνηση «La Moreneta», η «μελαχρινούλα» λόγω πιθανής χημικής αντίδρασης κάποιου από τα βερνίκια που εφαρμόστηκαν πάνω της, αποτελώντας έτσι μία εκ των μαύρων εικόνων της Παναγίας της Ευρώπης. Τα χέρια του αγάλματος και η μορφή του Χριστού είναι ύστερες προσθήκες του 19ου αιώνα.

Παραπομπές

Καταλανική εκκλησία
Αγάλματα
Ρομανική τέχνη
Τρία Μοναστήρια Ρεθύμνου

Τα Τρία Μοναστήρια είναι ημιορεινός οικισμός της Δημοτικής Κοινότητας Ρεθύμνης του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011, τα Τρία Μοναστήρια έχουν 172 κατοίκους. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στον τότε Δήμο Ρεθύμνης.

Η ονομασία παραπέμπει στην ύπαρξη, στο εν λόγω ύψωμα, τριών μοναστηριών, άγνωστων, πάντως, στις ημέρες μας. Σύμφωνα, όμως, με τη λαϊκή τοπική παράδοση (και πληροφορία των ιερέων της ενορίας Μασταμπά: π. Νικολάου Πολάκη και Γεωργίου Πατακού), τα τρία αυτά μοναστήρια θα μπορούσαμε, ίσως, να τα αναζητήσουμε στα σημερινά ναΰδρια της περιοχής- που αποτελούν και τοπωνυμικές θέσεις της ενορίας του Μασταμπά- α) Αγία Άννα (στην Αγία Άννα), παρά τη θέση Ντάμπια, σε κτήμα τής οικογένειας Σχοινά, β) Αγία Κυριακή (στην Αγία Κυριακή) και γ) Προφήτη Ηλία (στον Προφήτη Ηλία), χωρίς, πάντως, προσωπικά, να αποκλείουμε, λόγω τής αρχαιότητάς του, και το εντυπωσιακό διώροφο ναΰδριο τής Υπαπαντής ή άλλως «Παναγίας της Καθολικής»- γιατί χρησιμοποιούνταν, λειτουργικά, από τους Βενετσιάνους- να αντικαθιστά το ένα από τα τρία προηγούμενα.

Από το έτος 1997 κ.εξ. τα Τρία Μοναστήρια έχουν την εκκλησιαστική εξάρτησή τους από την Ενορία του Μασταμπά.

Πηγές 
Κωστή Ηλ. Παπαδάκη, «Τοπωνυμικό του Μασταμπά», ανακοίνωση στο συνέδριο «Ο Μασταμπάς από το τότε μέχρι το σήμερα», Ρέθυμνο 14-15 Ιουνίου 2014, σελ. 41.

Παραπομπές

Χωριά του νομού Ρεθύμνης
Δήμος Ρεθύμνης
Έντιθ Κόρμπετ

Η Έντιθ Κόρμπετ (28 Δεκεμβρίου 1846 - 1920)  ήταν Βικτοριανή ζωγράφος τοπίων, που είχε στενούς δεσμούς με την ομάδα Μακιαγιόλι και την λεγόμενη Ετρουσκική σχολή, οι οποίες έσπασαν την παράδοση ζωγραφίζοντας στο ύπαιθρο ώστε να συλλάβουν το φυσικό φως, ευνοώντας τον πανοραμικό τρόπο ζωγραφικής τους.

Βιογραφικά στοιχεία
Η Κόρμπετ γεννήθηκε στο Γκούλμπερν, στη Νέα Νότια Ουαλία, της Αυστραλίας και ήταν η δεύτερη κόρη και το πέμπτο παιδί του Χένρι Εντενμπόρουφ και της Μάργκαρετ Στέντμαν. Η οικογένεια των Εντενμπόρουφ καταγόταν από το Λέστερσαϊρ, όμως μετακόμισε στο Λονδίνο όπου έγιναν εύποροι έμποροι  είδων καλτσοποιίας και μεταξιού. Ο Χένρι Εντενμπόρουφ ήταν καπετάνιος και έκανε αρκετά ταξίδια στην Αυστραλία μεταξύ του 1833 και του 1837, παίρνοντας την απόφαση να εγκατασταθεί μόνιμα το 1840. Απέκτησε μια φάρμα νότια στο Γκούλμπερν γνωστό ως Wollogorang και έχτισε «ένα όμορφο διώροφο σπίτι από πέτρα και σπασμένο χαλίκι που ξεχώριζε για τις ενδιαφέρουσες μπαλκονόπορτες και τα εντυπωσιακά εξωτερικά κτίσματά του». Αυτό ήταν το σπίτι της οικογένειας μέχρι το 1854 όταν ο Χένρι και η Μάργκαρετ το πούλησαν στον Τζον Γουίλιαμ Τσίσολμ, και επέστρεψαν στην Αγγλία μαζί με τα έξι τους παιδιά. Ο Χένρι πέθανε το 1855 στο Chesham Lodge στο Σάρεϊ, σε ηλικία 43 ετών. Το 1861 τα Βρετανικά αρχεία απογραφής δείχνουν ότι η Έντιθ που ήταν τότε 14 ετών, ζούσε με τη χήρα μητέρα της στο Κένσινγκτον. Τα αρχεία την δείχνουν το 1871 να μένει μαζί με την αδελφή της Άννι, η οποία έχει αναλάβει τη διαχείριση του νοικοκυριού, στην οδό 5 Sheffield Gardens στο Κένσινγκτον, τη χρονιά δηλαδή που έκανε έκθεση με τα έργα της στο Λονδίνο.

Παντρεύτηκε τον Βικτοριανό ζωγράφο Άρθουρ Μάρτς και μετακόμισε στη Ρώμη, όπου ζωγράφιζε μαζί με τον Τζοβάνι Κόστα αρχηγό της ομάδας των  Μακιαγιόλι. Το 1876 και οι δύο έμεναν στη Βενετία. Η Ολίβια Ροσέτι Αγκρέστι έγραψε: «Ο Κόστα έχει σε υψηλή εκτίμηση τις δυνατοτήτες αυτής της ζωγράφου και θυμάται με ευχαρίστηση όταν πήγαν να ζωγραφίσουν μαζί στο ύπαιθρο τη φύση του Φουσίνο» (Αγκρέστι, 1904).

Η Έντιθ Μάρτς έκανε συχνά εκθέσεις με τα έργα της από το 1880 μέχρι το 1890 στη Grosvenor Gallery και στη New Gallery. Το 1891, ύστερα από το θάνατο του πρώτου της συζύγου, παντρεύτηκε τον Μάθιου Ρίντλεϊ Κόρμπετ, ένα από τα αρχηγικά μέλη της ομάδας Μακιαγιόλι και μετέπειτα εξέθετε τα έργα της στην Βασιλική Ακαδημία, επισκεπτόταν την Ιταλία και παρέμεινε στο Λονδίνο για το υπόλοιπο της ζωής της. Πέθανε στο Hampstead, Βόρεια του Λονδίνου.

Παραπομπές

Εξωτερικοί σύνδεσμοι
 

Ζωγράφοι (γυναίκες)
Αυστραλιανοί ζωγράφοι
Σάββας Παπαγρηγοριάδης

Ο Σάββας Παπαγρηγοριάδης (1878.. - 24 Αυγούστου 1951) ήταν Έλληνας εκπαιδευτικός και βουλευτής.

Σταδιοδρομία 
Δίδαξε ως καθηγητής στο Κολέγιο των Αθηνών. Στο Πάντειο Πανεπιστήμιο. Στη Λεόντειο σχολή.

Εξελέγη βουλευτής Αθηνών-Πειραιώς στις εκλογές που διεξήχθησαν το 1923. για την Δ΄ Εθνοσυνέλευση, με ένα συνασπισμό κομμάτων που είχαν ως κορμό το Κόμμα Φιλελευθέρων, το Κόμμα Προσφύγων και τη Δημοκρατική Ένωση.

Παραπομπές 

Βουλευτές Αθηνών και Πειραιώς
Χριστίνα Τσάφου

Η Χριστίνα Τσάφου ( 12 Μαιου 1957) είναι Ελληνίδα ηθοποιός και απόφοιτη της Δραματικής Σχολής του Θεάτρου Τέχνης.

Βιογραφικό 
Έχει καταγωγή από τον Παρνασσό, την Επίδαυρο και την Μικρά Ασία. Είναι απόφοιτη της Δραματικής Σχολής του Κάρολου Κουν. 

Η καριέρα της ξεκίνησε με θεατρικές παραστάσεις στο Θέατρο Τέχνης, όπως οι "Θεσμοφοριάζουσες" και "Οι προστάτες". Η πορεία της είναι μεγάλη στην τηλεόραση, το θέατρο και τον κινηματογράφο.

Έγινε γνωστή από την σειρά "Το καφέ της Χαράς", όπου υποδύθηκε την Χάϊδω Πολυμενέα, την σύζυγο του παντοπώλη του χωριού, και ακολούθησαν πολλές σειρές, όπως τα 40 κύματα, η Ονειροπαγίδα, Θα βρεις το δάσκαλό σου, Η ζωή της άλλης και Οι Συμμαθητές. 

Έχει παίξει και σε πολλές ταινίες στον κινηματογράφο όπως το "I love Karditsa" και το "Λάρισα εμπιστευτικό". Στο θέατρο έπαιξε στην παράσταση "Να ζει κανείς ή να μην ζει;"

Έχει συνεργαστεί και με τους Μιχάλη Ρέππα και Θανάση Παπαθανασίου στις σειρές "Safe sex", "Αυστηρώς κατάλληλο" και "Το κλάμα βγήκε από τον παράδεισο".

Γιος της είναι ο ηθοποιός Χρήστος Ζαχαριάδης.

Τηλεόραση

Παραπομπές

 Εργογραφία

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Queen Rock Montreal

Queen Rock Montreal είναι ο τίτλος του ζωντανά ηχογραφημένου, διπλού άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 29 Οκτωβρίου του 2007 μέσω της δισκογραφικής εταιρείας "Parlophone" στην Ευρώπη και της "Hollywood" στην Βόρεια Αμερική.

Η ηχογράφηση και βιντεοσκόπηση του πραγματοποιήθηκε στο "Montreal Forum" του Μόντρεαλ του Καναδά στις 24 και 25 Νοεμβρίου 1981, ακριβώς δέκα χρόνια πριν τον θάνατο του τραγουδιστή του συγκροτήματος, Φρέντι Μέρκιουρι. Η συναυλία πραγματοποιήθηκε στο πλαίσιο της περιοδείας για την προώθηση του άλμπουμ "The Game".

Το άλμπουμ μπήκε στο Top-20 στην Γερμανία και το Ηνωμένο Βασίλειο και το Top-30 στην Αυστρία, την Ιταλία και την Πορτογαλία.

Τραγούδια του δίσκου

Μέρος πρώτο
 "Intro" – 1:59
 "We Will Rock You (Fast)" (May) – 3:06
 "Let Me Entertain You" (Mercury) – 2:48
 "Play the Game" (Mercury) – 3:57
 "Somebody to Love" (Mercury) – 7:53
 "Killer Queen" (Mercury) – 1:59
 "I'm in Love with My Car" (Taylor) – 2:03
 "Get Down, Make Love" (Mercury) – 4:45
 "Save Me" (May) – 4:14
 "Now I'm Here" (May) – 5:31
 "Dragon Attack" (May) – 3:11
 "Now I'm Here (Reprise)" (May) – 1:53
 "Love of My Life" (Mercury) – 3:56

Μέρος δεύτερο
 "Under Pressure" (Queen, Bowie) – 3:49
 "Keep Yourself Alive" (May) – 3:29
 "Drum and Tympani Solo" (Taylor) – 3:00
 "Guitar Solo" (May) – 5:11
 "Flash" (May) * – 2:11
 "The Hero" (May) * – 1:51
 "Crazy Little Thing Called Love" (Mercury) – 4:15
 "Jailhouse Rock" (Jerry Leiber, Mike Stoller) – 2:32
 "Bohemian Rhapsody" (Mercury) – 5:28
 "Tie Your Mother Down" (May) – 3:52
 "Another One Bites the Dust" (Deacon) – 4:00
 "Sheer Heart Attack" (Taylor) – 3:53
 "We Will Rock You" (May) – 2:09
 "We Are the Champions" (Mercury) – 3:27
 "God Save the Queen" (tape) (arr. May) – 1:27

Θέσεις τσαρτ
Queen Rock Montreal (άλμπουμ)

Επίσημη κυκλοφορία: 29 Οκτωβρίου 2007

Οι μουσικοί των Queen
Οι μουσικοί οι οποίοι ηχογράφησαν το "Queen Rock Montreal" ήταν οι εξής:

 Φρέντι Μέρκιουρι - φωνητικά, πιάνο, κιθάρα, ντέφι
 Μπράιαν Μέι - κιθάρα, φωνητικά, πιάνο, συνθεσάιζερ
 Τζον Ντίκον - μπάσο, φωνητικά
 Ρότζερ Τέιλορ - τύμπανα, φωνητικά, κρουστά, συνθεσάιζερ

Παραπομπές

Πηγές
 Queen Rock Montreal - Queen | Songs, Reviews, Credits | AllMusic
 Queen: Rock Montreal & Live Aid [DVD | PopMatters]
 Queen | Queen Rock Montreal - DVD Review - Vintage Rock

Δισκογραφία των Queen
Άλμπουμ του 2007
Hungarian Rhapsody: Queen Live in Budapest

Hungarian Rhapsody: Queen Live in Budapest είναι ο τίτλος του ζωντανά ηχογραφημένου, διπλού άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 20 Σεπτεμβρίου του 2012 μέσω της δισκογραφικής εταιρείας "Island" στην Ευρώπη και της "Hollywood" στην Βόρεια Αμερική.

Η ηχογράφηση του άλμπουμ πραγματοποιήθηκε στις 27 Ιουλίου 1986 στην Βουδαπέστη, κατά την διάρκεια της περιοδείας για την προώθηση του δίσκου "A Kind of Magic", με τους Queen να είναι ένα από τα λίγα συγκροτήματα της ροκ μουσικής που έπαιξαν σε χώρα του ανατολικού μπλοκ κατά την διάρκεια του Ψυχρού πολέμου.

Το DVD ανέβηκε στο Top-10 των DVD Charts στις περισσότερες χώρες της Ευρώπης και βραβεύθηκε ως πλατινένιο στην Πολωνία, ενώ το CD μπήκε στις χαμηλές θέσεις των ευρωπαϊκών καταλόγων και το Top-10 στην Ουγγαρία.

Τραγούδια του δίσκου

Μέρος πρώτο
 "One Vision" (Queen)
 "Tie Your Mother Down" (May)
 In the Lap of the Gods... Revisited" (Mercury)
 "Seven Seas of Rhye" (Mercury)
 "Tear It Up" (May)
 "A Kind of Magic" (Taylor)
 "Under Pressure" (Queen, Bowie)
 "Another One Bites the Dust" (Deacon)
 [Who Wants to Live Forever" (May)
 "I Want to Break Free" (Deacon)
 "Looks Like It's Gonna Be a Good Night" (Queen)
 "Guitar Solo" (May)
 "Now I'm Here" (May)

Μέρος δεύτερο
 "Love of My Life" (Mercury)
 "Tavaszi szél vizet áraszt" (Traditional)
 "Is This the World We Created?" (Mercury, May)
 "(You're So Square) Baby I Don't Care" (Jerry Leiber, Mike Stoller)
 "Hello Mary Lou" (Gene Pitney)
 "Tutti Frutti" (Little Richard)
 "Bohemian Rhapsody" (Mercury)
 "Hammer to Fall" (May)
 "Crazy Little Thing Called Love" (Mercury)
 "Radio Ga Ga" (Taylor)
 "We Will Rock You" (May)
 "Friends Will Be Friends" (Mercury, Deacon)
 "We Are the Champions" (Mercury)
 "God Save the Queen" (Traditional, arr. May)

Θέσεις τσαρτ
Hungarian Rhapsody: Queen Live in Budapest (άλμπουμ)

Επίσημη κυκλοφορία: 20 Σεπτεμβρίου 2012

Οι μουσικοί των Queen
Οι μουσικοί οι οποίοι ηχογράφησαν το "Hungarian Rhapsody: Queen Live in Budapest" ήταν οι εξής:

 Φρέντι Μέρκιουρι - φωνητικά, πιάνο, κιθάρα
 Μπράιαν Μέι - κιθάρα, φωνητικά, πλήκτρα
 Τζον Ντίκον - μπάσο, φωνητικά
 Ρότζερ Τέιλορ - τύμπανα, φωνητικά, ντέφι

Γκεστ συμμετοχές
 Σπάικ Έντνι - φωνητικά, πιάνο, πλήκτρα, κιθάρα

Παραπομπές

Πηγές
 Press Release: Hungarian Rhapsody DVD/Blu-ray/CD
 Hungarian Rhapsody: Queen Live in Budapest - AllMusic
 Hungarian Rhapsody: Queen Live in Budapest - PopMatters

Δισκογραφία των Queen
Άλμπουμ του 2012
Μακεδονική Φιλεκπαιδευτική Αδελφότητα Κωνσταντινουπόλεως

Η Μακεδονική Φιλεκπαιδευτική Αδελφότητα στην Κωνσταντινούπολη  ήταν μια ελληνική εταιρεία με έδρα την Κωνσταντινούπολη που συστήθηκε στην πρωτεύουσα της Οθωμανικής Αυτοκρατορίας το 1871.

Η εταιρεία ιδρύθηκε με πρωτοβουλία του κληρικού και εκπαιδευτικού Στέφανου Νούκα (κοσμικό Στέργιος) από τη Δάφνη Νεάπολης Κοζάνης (τότε Δράμιστα) σε συνεργασία με τον Κωνσταντίνο Θωμαΐδη από τη Βλάστη Κοζάνης και τον Μητροπολίτη Ηράκλειας Θράκης Ιωαννίκιο Κωνσταντινίδη από το Ροδοχώρι Κοζάνης. Ο σκοπός της αδελφότητας ήταν η διατήρηση του ελληνικού πολιτισμού και της παιδείας στη Μακεδονία και ιδιαίτερα στην Νεάπολη Κοζάνης  (Ανασελίτσα), Γρεβενά, Καστοριά και Σινιάτσικο.

Την ίδια χρονιά ανεγέρθηκε το Γυμνάσιο-Οικοτροφείο, γνωστό ως Τσοτύλειος Σχολή που λειτούργησε στις 15 Σεπτεμβρίου 1871, ως κλασικό και πρακτικό, από την παραπάνω αδελφότητα, το οποίο βρισκόνταν υπό την αιγίδα του Πατριαρχείου. Ο Μητροπολίτης Αγχιάλου και μετέπειτα Σμύρνης Βασίλειος από τη Βασιλειάδα Καστοριάς ενίσχυσε την παιδεία, όπως ένα μεγάλο μέρος των χορηγιών διέθεσε για την ενίσχυση του Ελληνικού Γυμνασίου στο Τσοτύλι Κοζάνης. Το 1898  έγινε πλήρες Γυμνάσιο.

Παραπομπές

Μακεδονικοί Σύλλογοι επί τουρκοκρατίας
Ινβίντια

Στην ρωμαϊκή μυθολογία, η Ινβίντια είναι η θεά του φθόνου και της ζήλιας. Για λογοτεχνικούς σκοπούς, τα δύο τελευταία αισθήματα προσωποποιούνταν. Οι Αρχαίοι Ρωμαίοι χρησιμοποιούσαν την Ινβίντια στην θέση δύο ελληνικών επινοήσεων: την Νέμεσις, «την αγανάκτηση αναφορικά με ένα αθέμιτο πλεονέκτημα», και τον Φθόνο, την ζήλια.

Στον Χριστιανισμό, η Ινβίντια κατέστη ως ένα από τα επτά θανάσιμα αμαρτήματα, τα οποία απεικονίζονταν στην γοτθική και αναγεννησιακή εικονογραφία. 

Απεικονιζόταν υπό την μορφή γυναικείου πνεύματος, το οποίο είχε το κεφάλι ζωσμένο με φίδια, χλωμό χρώμα δέρματος και φέρων φίδια στα χέρια του .

Παραπομπές 

Θεοί της Ρωμαϊκής μυθολογίας
Θεότητες της εκδίκησης
Ελληνικό Γυμνάσιο Μοναστηρίου

Το Ελληνικό Γυμνάσιο Μοναστηρίου λειτούργησε λίγο πριν από το 1871 έως το 1913 
και ανάγεται στην περίοδο της εκπαίδευσης των Ελλήνων κατά την τουρκοκρατία.
Δεν υπάρχουν όμως  ασφαλείς πληροφορίες για την ίδρυση του πρώτου ελληνικού σχολείου στο Μοναστήρι (Μπίτολα). Ο Ματθαίος Παρανίκας πάντως υποστηρίζει, ότι το πρώτο σχολείο ιδρύθηκε το 1834,
όπως συμφωνούν ο Κωνσταντίνος Βακαλόπουλος και ο Στέφανος Παπαδόπουλος. Πρώτο δε ιδιωτικό σχολείο δημιούργησε ο Μαργαρίτης Δήμιτσας το 1851.

Ιστορικό
Το πρώτο πρόγραμμα του γυμνασίου είναι από το 1871 και διατηρείται στα αρχεία των προξενικών εκθέσεων του Ελληνικού Υπουργείου Εξωτερικών, ότι το σχολείο ιδρύθηκε πριν από την ημερομηνία αυτή. Ο επικεφαλής καθηγητής είναι ο Αλέξανδρος Ζουμέτικος (1861-1929), και αργότερα ο Λέων Παπαύλου και πριν απ΄αυτούς ο Δημήτριος Βαρνάβας.

Στο Γυμνάσιο αυτό, ανάμεσα στους άλλους, φοίτησαν ο Αριστοτέλης Ζάχος και ο Παντελής Τσαμίσης από την Καστοριά.

Παραπομπές

Ελληνικά σχολεία κατά την τουρκοκρατία
Τρόκμοι

Οι Τρόκμοι ήσαν ένας εκ των τριών κελτικών λαών οι οποίοι, μαζί με τους Τολιστοβόγιους και τους Τεκτόσαγες, ίδρυσαν στην Ανατολία (Τουρκία) το Κοινό των Γαλατών, στην διάρκεια του 3ου αιώνα π.Χ..

Προέλευση 
Το 279 π.Χ. ήταν η απαρχή της μεγάλης εκστρατείας, της οποίας ηγήθηκαν ο Βρέννος και ο Ακιχώριος. Ένα τμήμα του στρατού, υπό την ηγεσία του Βρέννου, κατέβηκε ως τις Θερμοπύλες και έφθασε ως τους Δελφούς, επικεφαλής στρατεύματος 65.000 ανδρών. Το άλλο τμήμα, υπό την ηγεσία των Λεονόριου και Λουτόριου διέσχισε την Θράκη. Το στράτευμα αυτό διέβη τον Ελλήσποντο και έφθασε ως την Ανατολία, κατόπιν προσκλήσεως του Βασιλέα Νικομήδη Α΄ της Βιθυνίας, ώστε να πολεμήσει τον Αντίοχο Α΄, Βασιλέα των Σελευκιδών (278 π.Χ.). Ηττηθέντες από τον τελευταίο, οι Γαλάτες εγκαταστάθηκαν στα ορεινά υψίπεδα της Ανατολίας, μια περιοχή η οποία έλαβε, τότε, την ονομασία Γαλατία. 

Οι Τρόκμοι φέρεται να ήσαν οι ισχυρότεροι εκ των μελών του Κοινού. Τα εδάφη τους ευρίσκονταν στα όρια μεταξύ της Καππαδοκίας και του Βασιλείου του Πόντου, στα ανατολικά αυτών των Τεκτόσαγων. Οι οχυρωμένες πόλεις τους ήσαν το Μιθριδάτιον, η Ποσδάλα και το Τάβιον.

Πηγές 
 Venceslas Kruta, Les Celtes, Histoire et Dictionnaire, Éditions Robert Laffont, coll. « Bouquins », Paris, 2000, ISBN 2-7028-6261-6.
 John Haywood (intr. Barry Cunliffe, trad. Colette Stévanovitch), Atlas historique des Celtes, éditions Autrement, Paris, 2002, ISBN 2-7467-0187-1.

Εξωτερικός Σύνδεσμος 
 Strabon, Géographie, livre XII, chapitre 5

Κέλτες
Γαλατία (Μικρά Ασία)
Ο Αρχάγγελος Μιχαήλ (Παναγιώτης Δοξαράς)

Ο Αρχάγγελος Μιχαήλ είναι έργο του ζωγράφου Παναγιώτη Δοξαρά και χρονολογείται στις αρχές του 18ου αιώνα. Πρόκειται για ελαιογραφία σε χαλκό, έχει διαστάσεις 19 x 14,5 εκ. σε οβάλ σχήμα και αποτελεί χαρακτηριστικό δείγμα ζωγραφικής της Επτανησιακής Σχολής. Εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

Ο πίνακας
Ακολουθώντας τα πρότυπα της δυτικής ζωγραφικής παράδοσης στην εικονογραφία αλλά κυρίως στη ζωγραφική απόδοση, ο Δοξαράς ζωγράφισε τον Αρχάγγελο Μιχαήλ με ελαιοχρώματα, εισάγοντας κατ' αυτό τον τρόπο νέα υλικά στη νεοελληνική ζωγραφική. Ο Αρχάγγελος εικονίζεται νικητής επί «του μεγάλου Δράκοντα, του αρχαίου φιδιού, του Σατανά» (Αποκάλυψη 12:7-9), κραδαίνοντας σπαθί στο δεξί του χέρι και δείχνοντας προς τον ουρανό με το αριστερό, ακολουθώντας τη διήγηση της Καινής Διαθήκης. Το πορφυρό και το μπλε της ενδυμασίας του είναι τα χρώματα που συνηθίζονται στα έργα της βυζαντινής και μεταβυζαντινής ζωγραφικής παράδοσης.

Στυλ και επιρροές
Ο Παναγιώτης Δοξαράς θεωρείται ο θεμελιωτής της Επτανησιακής Σχολής αλλά και ο πατέρας της νεοελληνικής ζωγραφικής. Διδάχτηκε αγιογραφία στην βενετοκρατούμενη Ζάκυνθο και ζωγραφική στην Ιταλία. Συνδυάζοντας την παράδοση της βυζαντινής ζωγραφικής με τη μελέτη της ιταλικής ζωγραφικής και χρησιμοποιώντας για πρώτη φορά την τρίτη διάσταση, ο Παναγιώτης Δοξαράς υλοποίησε το προσωπικό του ζωγραφικό ιδίωμα στις δεκαεπτά συνθέσεις που ολοκλήρωσε το διάστημα 1726-1729 για την oυρανία, την οροφή του ναού του Αγίου Σπυρίδωνα, στην πόλη της Κέρκυρας. Οι σκηνές από το βίο του αγίου μαρτυρούν την άμεση σχέση του Δοξαρά με τη μανιεριστική ζωγραφική του Πάολο Βερονέζε στο Pallazo Ducale της Βενετίας. Σήμερα στο ναό διασώζονται τα αντίγραφα που είναι έργα του Ν. Ασπιώτη.

Συμβολή στη νεοελληνική ζωγραφική
Μέσα από το έργο του ο Δοξαράς εισάγει στη νεοελληνική τέχνη καινοτομίες που οδήγησαν στην καλλιτεχνική σύγκλιση με την δυτικοευρωπαϊκή τεχνοτροπία, αποτελώντας τον γεφυροποιό μεταξύ της μεταβυζαντινής παράδοσης και της Δύσης.

Παραπομπές

Πηγές
Εθνική Πινακοθήκη και Μουσείο Αλεξάνδρου Σούτζου,"Ζωγραφίζοντας στην Κέρκυρα", 2003
Εθνική Πινακοθήκη και Μουσείο Αλεξάνδρου Σούτζου,Εθνική Πινακοθήκη 100 χρόνια β΄έκδοση, Αθήνα 2001, ISBN 960 7791 02 9
Εθνική Πινακοθήκη και Μουσείο Αλεξάνδρου Σούτζου, "Ελληνική Ζωγραφική, Μόνιμες Συλλογές", ISBN 978 960 7791 36 8

Εξωτερικοί Σύνδεσμοι 
 Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
 Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Εθνική Πινακοθήκη-Μουσείο Αλεξάνδρου Σούτζου
Έργα ελληνικής ζωγραφικής
Ατμόσφαιρα

Η ατμόσφαιρα (atmosphere, διεθνής όρος, από τα ελληνικά ατμός και σφαίρα) αποτελεί στρώμα αερίων που περιβάλλει έναν πλανήτη ή άλλο υλικό σώμα και συγκρατείται από τη βαρύτητα του σώματος. Είναι πιθανότερο η ατμόσφαιρα να συγκρατηθεί από ένα ουράνιο σώμα όταν η βαρύτητα είναι ισχυρή και η θερμοκρασία της ατμόσφαιρας χαμηλή.

Η ατμόσφαιρα της Γης αποτελείται κυρίως από άζωτο και σε μικρότερο βαθμό από οξυγόνο, το οποίο χρησιμοποιείται από τους οργανισμούς για την αναπνοή, και διοξείδιο του άνθρακα, το οποίο χρησιμοποιείται από τα φυτά, τα φύκη και τα κυανοβακτήρια για τη φωτοσύνθεση. Η ατμόσφαιρα βοηθάει στην προστασία των ζωντανών οργανισμών της Γης από γενετικές βλάβες από την ηλιακή υπεριώδη ακτινοβολία, τον ηλιακό άνεμο και τις κοσμικές ακτίνες. Η σημερινή της σύνθεση είναι αποτέλεσμα δισεκατομμυρίων χρόνων βιοχημικών μεταβολών στην παλαιοατμόσφαιρα από τους ζωντανούς οργανισμούς.

Ατμόσφαιρα